நாம் சொல் வீரர்களாக (பேச்சாளர்களாக மட்டும்) இருக்க கூடாது. நாம் மக்களுக்கு சொல்லும் ஒவ்வொன்றும் நமது வாழ்க்கையில் நடைமுறையில் இருக்க வேண்டும் என்பதை எதிர் பார்க்கிறார்கள். அவர்கள் எதிர் பார்க்கிறார்களோ இல்லையோ அப்படி தான் நாம் நம்மை அமைத்துக் கொள்ள வேண்டும். நபியவர்கள் எதையெல்லாம் மக்களுக்கு அமல்களாக எடுத்துக் காட்டினார்களோ அதை எல்லாம் முதலில் நபியவர்கள் நடைமுறைப்படுத்துவார்கள். அதனை தொடர்ந்து அவர்களின் தோழர்களான ஸஹாபாக்களும் ஆர்வத்துடன் போட்டி போட்டவர்களாக அமல்களை நடைமுறைப்படுத்தி வந்தார்கள். அதனால் தான் அவர்கள் அல்லாஹ்விற்கு நெருக்கமான சமுதாயம் என்றும், வெற்றிப் பெற்ற சமதாயம் என்பதை படிக்கிறோம் என்றால்இ இப்படியான செயல்பாடுகள் குறிப்பாக தாயிகளிடத்தில் சரியாக, தொடராக இருக்க வேண்டும்.